b'\n_START_ARTICLE_\nCalosoma sycophanta\n_START_SECTION_\nUtbredelse\n_START_PARAGRAPH_\nCalosoma sycophanta   finnes i nesten hele Europa, men mangler lengst i nord. Den er utbredt  i Nord-Amerika, Nord-Afrika og Asia. Finnes ikke i Norge, men er registrert fra Sverige.\n_START_SECTION_\nUtseende\n_START_PARAGRAPH_\nCalosoma sycophanta  er mellom 24-30\xc2\xa0millimeter lang. Brystskjoldet har en bl\xc3\xa5lig metallisk farge, mens dekkvingene er mer gul-gr\xc3\xb8nne. Det er en avsatt kant hele veien mellom oversiden og undersiden av brystskjoldet.\n_START_SECTION_\nLevevis\n_START_PARAGRAPH_\nCalosoma sycophanta regnes som et nyttig insekt, siden den b\xc3\xa5de som larve og voksen (imago) klatrer i tr\xc3\xa6r og lever som predator p\xc3\xa5 larver og pupper av andre insekter.  Den er importert til USA i store mengder i et fors\xc3\xb8k p\xc3\xa5 \xc3\xa5 begrense antallet av l\xc3\xb8vskognonne. _NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'